dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent oder hoͤrent lesen, kùnden wir, Hartman und Wernher, gebruͦder, Druchsessen ze
Habsburg, ✳ das wir ze koͧffenne haben gegeben ✳ ✳ den geistlichen frowen, ✳ ✳ der epthissenne und ✳ ✳ dem convente
des chlosters ze Chungesfelt, Sant Claren ordens, in Costentzer bistuͦm, ✳ zehen schilling phennīg gùlte,
die man uns jerlich geben solte ✳ von dem zehenden ze Schafhusen in den hof ze Halderwang, ✳ umbe zehen
phunt Zovinger mùntze, ✳ der wir oͧch gar und gentzlich von inen gewert sin ✳ und in unser nutz bekeret
haben. ✳ wir fùrzihen uns und fùr unser erben ✳ alles des rehtē ✳ und rehter ansprach, die wir oder unser erbē
nu oder har nach jemer gewinnē oder gehaben mohten zuͦ der vorgnanten gùlte an geistlichem oder weltlichē
gerihte oder usserhalb gerihtes ✳ und mit namen aller der rehten, da mit der vorgnant koͧf jemer widertan oder
geirret moͤht werden in deheinen weg. ✳ und des ze einem offenne, waren urchunde, so geben wir inen disen
brief, besigelt mit unsern ingesigeln, ✳ der geben ist ze Brugge, ✳ an mitwochen nach aller hailigen tag, ✳ in
dem jar, do man zalte von Christes gebùrte drùcehenhundert jar, ✳ dar nach in dem nùn un̄ drizigostem jar. ✳
339
180
Kgsf.
Königsf. 180
Schafhuszn̄
Halderwangk ✳ j ✳
x  d₎ ab den zechn̄d₎ dà selbs
ùbˀ ✳ x ✳ x ✳ geltes
hörend ze her
Uͦlrich vō Baden jargtzit
Staatsarchiv
AARGAU
der zechend zuͦ Schaffasen sol
jaͤrlich geben x  im hoff gan
Halderwangck ✳
K
H ✳ 30
jarzit v